Kamu bisa jelasin ke aku soal Mesingan berat Type 92 dalam bahasa melayu?

Mesingan Berat Model 92  dengan kaliber 7.7 mm (0.3 inci) adalah senjata keluaran Jepun semasa Perang Dunia Kedua.

Mesingan Berat Model 92 memiliki kaliber 7.7 mm dengan katrij 7.7 mm X 2.28 inci. Ia memiliki pecutan laras 2,396 kaki sesaat. Ia memiliki kadar tembakan 450 seminit dengan muatan kelopak 30 biji peluru. Beratnya dengan kaki tiga adalah 121.9 paun. Julat operasinya adalah 1,094 ela.

Mesingan Berat Model 92 adalah serupa dengan mesingan Taisho 3 Model 1914 kecuali kalibernya yang 7.7 mm (0.3 inci), dan bukannya 6.5 mm (0.75 inci). Luaran senjata ini mudah dikenali dengan tetulang penyejuk besar pada laras, sungguhpun ia masih tidak mampu membuat tembakan secara berterusan. Satu lagi kelemahannya adalah beratnya yang menyukarkan perubahan kedudukan menembak. Selain itu katrij peluru perlu dilumur gris sebelum dimasukkan dan kerosakan mungkin berlaku sekiranya ini tidak dilakukan dengan cermat.  Sungguhpun begitu, mesingan berat Model 92 merupakan mesingan yang paling meluas digunakan oleh tentera Jepun antara 1941 dan 1945. Pasukan Berikat mengelarkannya sebagai "Belatuk" kerana ton tersekat-sekatnya ketika menembak. Ia juga boleh digunakan sebagai senjata anti-pesawat terbang rendah.